Document ID: /roh_data/filtered/fineweb-2-filterrobots_roh.jsonl.gz/22397

In terratrembel d’ina fermezza da 4,2 sin la stgala da Richter è vegni registrà la notg sin glindesdi curt suenter mesanotg en la regiun dad Amatrice. L’epicenter saja stà radund trais kilometers davent dad Amatrice, quai ha l’institut per la geologia e vulcanologia talian communitgà. Il terratrembel saja er vegnì sentì en il nord da Roma. Fin uss na dettia naginas annunzias da donns, han confermà las autoritads dad Amatrice.
Ils 24 d’avust 2016 aveva in grev terratrembel destruì grondas parts dal vitg dad Amatrice. En tut eran radund 300 persunas mortas.
RR novitads 07:00